รู้หรือไม่ ? “เครื่องฟอกอากาศ” หากเลือกไม่เป็น ไม่ช่วยกรองฝุ่น #PM25 😷

เพราะหลักการทำงานของ #เครื่องฟอกอากาศ จะเริ่มจากมอเตอร์ดูดอากาศภายในห้องเข้าไป ฝุ่นละออง กลิ่น เชื้อโรคจะถูกกรองด้วยไส้กรองชั้นต่าง ๆ ได้เป็นอากาศดีหมุนเวียนออกมา ซึ่งโดยทั่วไปเครื่องฟอกอากาศจะมีไส้กรอง 3 ชั้น คือ

◾ ชั้นที่ 1 ไส้กรองหยาบ กรองอนุภาคขนาดใหญ่ เช่น ละอองเกสรดอกไม้ ขนสัตว์ ฝุ่นขนาดใหญ่
◾ ชั้นที่ 2 ไส้กรองคาร์บอน ช่วยกรองกลิ่นต่าง ๆ
◾ ชั้นที่ 3 ไส้กรองละเอียด หรือ HEPA เป็นแผ่นกรองคุณภาพสูง ที่สามารถกรองอนุภาคขนาดเล็กได้ เช่น PM 2.5

ดังนั้น หากใครต้องการกรองฝุ่นขนาดเล็ก ที่มีน้ำหนักเบา ลอยในอากาศ ไม่ตกพื้นอย่างฝุ่น PM 2.5 จึงควรเลือกแบบที่มีไส้กรอง HEPA เพราะมีคุณภาพสูง
นอกจากไส้กรองแล้ว ควรสังเกตอะไรบ้างก่อนซื้อ

1. มีเครื่องหมาย มอก. รับรองเป็นมาตรฐาน
2. เครื่องฟอกอากาศที่มีระบบ UV ฆ่าเชื้อโรค จะระบุคำว่า UVGI
3. สังเกตค่า CADR (ย่อมาจาก Clean Air Delivery Rate) หรืออัตราการส่งผ่านอากาศบริสุทธิ์ ค่า CADR ยิ่งมีตัวเลขสูง เท่ากับเครื่องฟอกอากาศมีประสิทธิภาพการทำงานสูง
4. มีราคาสมเหตุสมผล

ชมคลิปแบบเต็ม ๆ ได้ที่ 👍▶#ปังหรือพังฟังรีวิว #ThaiPBS #ThaiPBSSciAndTech
#PM25 #เครื่องฟอกอากาศ